text: प्रवासी भारतीयों विशेषकर सौराष्ट्र पटेल समुदाय के प्रयासों की सराहना करते हुए उन्होंने कहा कि प्रवासी भारतीयों ने हमेशा भारत को गौरवशाली बनाया है। उनके प्रयासों से सभी जगह भारतीय पासपोर्ट के प्रति समान सुनिश्चित हुआ है। उन्होंने कहा कि प्रवासी भारतीयों को ‘नया भारत’ बनाने के सपने को पूरा करने की दिशा में काम करना चाहिए। प्रधानमंत्री ने कहा कि स्वच्छ भारत जैसी सरकार की विभिन्न योजनाओं से देश में पर्यटन को प्रोत्साहन मिला है। उन्होंने प्रवासी भारतीय समुदाय से कम से कम पांच विदेशी परिवारों को प्रतिवर्ष भारत दर्शन के लिए प्रेरित करने की अपील की। इससे एक भारत, श्रेष्ठ भारत अभियान के उद्देश्य को पूरा करने का नया मार्ग प्रशस्त हो सकता है और देंश में पर्यटन विकास को बढ़ावा मिलेगा।